«O‘zbekiston havo yo‘llari» milliy aviakompaniyasi xalqaro to‘lov tizimlari vositasida chipta xarid qilish hamda reyslarga onlayn tarzda ro‘yxatdan o‘tish tizimini joriy etish ustida ish olib bormoqda, deb yozmoqda infoCOM.UZ jurnali. Amalga oshirilayotgan maxsus dasturga muvofiq, 2018 yilga qadar chiptalarni Visa, MasterCard, UnionPay va boshqa xalqaro to‘lov tizimlari orqali onlayn sotish yo‘lga qo‘yiladi. Bugungi kunda kompaniya saytida UzCard tizimi chipta sotuvi amalga qiladi, xolos. Bu borada belgilangan ishlar to‘liq amalga oshirilgach, mobil ilova ham ishga tushirilishi belgilangan. Shu bilan birga, jurnal saytida yozilishicha, milliy aviakompaniya o‘z reyslari uchun onlayn ro‘yxatdan o‘tish tizimini tatbiq etishni rejalashtirgan.